钦定古今图书集成/明伦汇编/家范典/第085卷 > 《自代内赠》前人
## 钦定古今图书集成/明伦汇编/家范典/第085卷 > 《自代内赠》前人

“宝刀截流水，无有断绝时。”妾意逐君行，缠绵亦如之。
别来门前草，秋巷春转碧。埽尽更还生，萋萋满行迹。
鸣凤始相得，雄惊雌各飞。游云落何山，一往不见归。
估客发大楼，知君在秋浦。梁苑空锦衾，《阳台》梦行雨。
妾家三作相，失势去西秦。犹有旧歌管，凄清闻四邻。
曲度入紫云，啼无眼中人。妾似井底桃，开花向谁笑。
“君如天上月，不肯一回照。窥镜不自识，别多憔悴深。
安得秦吉了，为人道寸心。”